લોકશાહી દેશમાં ચૂંટણી લોકોત્સવસ સમી બની જાય છે પ્રજાતંત્રને ચૂંટણી ધબકતું રાખે છે ગુજરાતમાં ચૂંટણીમાં નેતાઓની સાથે સાથે લોકોમાં પણ ઘણો ઉત્સાહ જોવા મળ્યો છે અને જનતા ચૂંટણી પંચ સાથે મળીને દરેક કાર્યક્રમમાં જોડવાનો પ્રયાસ કરી રહી છે. 9 મી ડિસેમ્બર, 2017 નાં રોજ યોજાનારી ગુજરાત વિધાનસભાની પ્રથમ તબક્કાની ચૂંટણી માટે નાંદોદ અને દેડીયાપાડા વિધાનસભા મતવિસ્તારમાં થનારાં મતદાનમાં જિલ્લાનાં તમામ મતદારો મહત્તમ સંખ્યામાં ભાગ લે અને વધુ મતદાન દ્વારા વોટર્સ ટર્નઆઉટ રેશીયાનો ગ્રાફ ઉંચો લઇ જવાનાં આશયથી ચૂંટણી પંચની માર્ગદર્શિકા મુજબ જિલ્લા ચૂંટણી અધિકારીશ્રી અને જિલ્લા કલેક્ટરશ્રી આર.એસ.નિનામાના માર્ગદર્શન હેઠળ આજે રાજપીપલા ખાતે સ્વીપ અંતર્ગત યોજાયેલી માનવ સાંકળ અને મતદાર જાગૃત્તિ રેલીને નિવાસી અધિક કલેક્ટરશ્રી ડી.કે. બારીયાએ ગાંધી સર્કલ ખાતેથી રાહદારીને મતદાર જાગૃત્તિનું સ્ટીકર્સ લગાવીને પ્રારંભ કરાવ્યો હતો.